Predkladacia správa

Návrh legislatívneho zámeru zákona o poľovníctve sa predkladá na základe Plánu legislatívnych úloh vlády SR na rok 2001. 

Predložený návrh obsahuje právny rozbor a odôvodnenie potreby nového zákona o poľovníctve a návrh princípov pre jeho vypracovanie. Súčasťou  predkladaného návrhu je aj prehľad právnych predpisov EÚ dotýkajúcich sa poľovníctva a výsledky ich rozboru, ktoré budú zapracované do návrhu zákona o poľovníctve.

Predkladaný legislatívny zámer návrhu zákona o poľovníctve vytvára predpoklady pre prípravu návrhu zákona o poľovníctve, v ktorom sa odstránia nedostatky doterajšieho zákona, upravia vzťahy k iným zákonom, dotýkajúcim sa problematiky poľovnej zveri a poľovníctva, vymedzia sa oprávnenia, povinnosti, obmedzenia a zákazy potrebné pre dosiahnutie cieľov poľovníctva a vytvoria sa legislatívne predpoklady pre zlepšenie úrovne poľovníctva na Slovensku v budúcom období.

Návrh zákona o poľovníctve nebude mať dopad na štátny rozpočet, podnikateľskú sféru, ani na životné prostredie a zamestnanosť.

Návrh legislatívneho zámeru bol predmetom medzirezortného pripomienkového konania. Jeho vyhodnotenie je súčasťou tohto návrhu. 

	Návrh legislatívneho zámeru bol prerokovaný dňa 12.2.2002 v Legislatívnej rade vlády SR a je upravený podľa jej záverov.

	Predložený návrh sa predkladá bez rozporu.